टाइम8, कक्राझार, अक्तबर 1: बिटिसिनि बिसायख’थिखौ थाबैनो खुंफुंनांगौनि दाबिजों बिपिएफ दोलोनि बानजायनायाव थुंगेनाय गोयै सोमावसारनाया दिनै ब्रैथि सानाव आगान होबाय। मिरु बिपिएफ दोलोनि बिथोन बादियै बिटिसि गंब्रै जिल्लानि गुबुन-गुबुन ब्लकफोराव बिसायख’थिखौ थाबैनो खुंफुंनांगौनि दाबिजों मथर साइकेल रेलि दिन्थिफुंनाय हाबाफारिखौ कक्राझार जिल्ला खुंथाया होबथायो। बृहस्पतिबाराव कक्राझार जिल्लानि गुबुन-गुबुन ब्लक बिपिएफ दोलोनि बानजायनायाव मथर साइकेल रेलि दिन्थिफुंनानै गोख्रों सोमावसारनाय दिन्थि फुंनायखौ कक्राझार जिल्ला खुंथाया आयेन आब्रुथिखौ नोजोर होनानै मथर साइकेल रेलिखौ होबथायो।